ภาพรวมเงินเฟ้อ และตลาดในเดือนกรกฎาคม 2022 อยู่ในโหมดฟื้นตัว โดยปรับตัวลงในช่วงใดของเดือนกรกฎาคม 2022
ภาพรวมเงินเฟ้อ และตลาดในเดือนกรกฎาคม 2022 อยู่ในโหมดฟื้นตัว โดยปรับตัวลงในช่วงครึ่งแรกของเดือนกรกฎาคม 2022 หลังตัวเลขเงินเฟ้อของสหรัฐอเมริกาเดือนมิถุนายน 2022 ออกมา เพิ่มขึ้นร้อยละ 9.1 ทำจุดสูงสุดต่อเนื่องในรอบ 41 ปี และสูงกว่าคาดที่ร้อยละ 8.8 ทำให้ Fed Funds Futures ปรับการคาดการณ์ว่า Fed มีโอกาสจะขึ้นดอกเบี้ยสูงถึงร้อยละ 1.0 ในการประชุมปลายเดือนกรกฎาคม 2022 และเพิ่มความเสี่ยงที่เศรษฐกิจโลกจะเข้าสู่ภาวะถดถอยเพิ่มขึ้น สังเกตได้จากสัญญาณการกลับตัวของเส้นอัตราผลตอบแทนของพันธบัตรรัฐบาล หรือดูจากส่วนต่างระหว่างผลตอบแทนพันธบัตรอายุ 10 ปี กับ 2 ปี ที่ติดลบมากขึ้น 

นอกจากนี้ ตลาดก็กังวลเรื่องวิกฤตพลังงานในยุโรป และปัญหาอสังหาในจีนที่ผู้บริโภคมีการประท้วงไม่จ่ายค่างวดสำหรับอสังหาที่ยังสร้างไม่เสร็จด้วย นักลงทุนจึงมีการเทขายสินทรัพย์เสี่ยง ได้แก่ หุ้น คริปโตเคอร์เรนซี และสินค้าโภคภัณฑ์ และโยกเงินเข้าสู่สินทรัพย์ปลอดภัย คือ พันธบัตรรัฐบาล และเงินสหรัฐฯ สำหรับ Dollar Index แข็งค่าขึ้นร้อยละ 1.7 จากเดือนมิถุนายน 2022 และหากนับจากต้นปี 2022 ค่าเงินสหรัฐฯ ก็แข็งค่ากว่าร้อยละ 13.6 หลังยูโรต่อดอลลาร์ (อ่อนลงร้อยละ 10 จากต้นปี 2022) ดอลลาร์ต่อเยน (อ่อนลงร้อยละ 20 จากต้นปี 2022) และปอนด์ต่อดอลลาร์ (อ่อนลงร้อยละ 11 จากต้นปี 2022)
5.ความรู้ทางการเงิน